section_heading: Zemljopis
paragraph_text: Grad Čabar smješten je u zapadnoj Hrvatskoj, na krajnjem sjeveru Primorsko-goranske županije. Područje grada Čabra predstavlja područje bivše općine Čabar koja uključuje 5 većih mjesta bivše općine i to Čabar, Prezid, Tršće, Gerovo i Plešce te ostala manja mjesta i zaseoke. Ljeta su ugodna, zime oštre i hladne, dok je najveći dio površine grada prekriven šumom pa se može reći da je Čabar grad s najvećim zelenim parkom na svijetu.